Λυσικλής (5ος αιώνας π.Χ.)

δείτε επίσης Λυσικλής (4ος αιώνας π.Χ.)

Ο Λυσικλής (? - 428 π.Χ.) ήταν Αθηναίος στρατηγός, και αρχηγός της δημοκρατικής παράταξης της πόλης. Έζησε κατά τον 5ο αιώνα π.Χ. και πιθανώς ήταν φίλος του Περικλή.

Σύμφωνα με τον Αισχίνη τον Σωκρατικό, ο Λυσικλής έζησε με την Ασπασία μετά το θάνατο του Περικλή και απέκτησε ένα γιο μαζί της. Αναφέρεται επίσης πως ο Αισχίνης ο Σωκρατικός απέδιδε στην Ασπασία την πολιτική επιτυχία του ΛυσικλήΠλούταρχος, Περικλής, XXIV . Κατά τον Πελοποννησιακό Πόλεμο ο Λυσικλής ήταν ένας απ' τους φιλοπόλεμους : ήταν πεπεισμένος πως ο πόλεμος ενάντια στη Σπάρτη, η οποία δεν έκρυβε τη ζήλια της για την επικυριαρχία της Αθήνας επί των υπόλοιπων Ελληνικών πόλεων, ήταν αναπόφευκτος αν όχι καλοδεχούμενος. Ο Αριστοφάνης αναφέρεται στο Λυσικλή αποκαλώντας τον "προβατοπώλη"(μετά τούτον αύθις προβατοπώλης δεύτερος)Αριστοφάνης, Ιππείς, 132.

Το 428 π.Χ. οι Αθηναίοι έστειλαν 12 πλοία για να συλλέξουν τους φόρους και τις χορηγίες από τους συμμάχους τους, με τον Λυσικλή και άλλους 4 επικεφαλής. Περνώντας από τον Μαίανδρο στην Καρία δέχτηκε επίθεση από τους Καρίους και σκοτώθηκε μαζί με πολλούς στρατιώτες τουThucydides, III, 19.

Παραπομπές

Κατηγορία:Αρχαίοι Έλληνες πολιτικοί
Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι